Δίπλες Άγκυρας –  Ελί κοουλού
Ένα κέρασμα με έντονη γεύση, μία συνταγή με μυστήριο όνομα μία μακραίωνη παράδοση που περνάει από γενιά σε γενιά.
4 φλιτζ. τσαγιού αλεύρι για όλες τις χρήσεις, 4 αυγά, περίπου 80 ml χλιαρό νερό, 1 λίτρο αραβοσιτέλαιο, 150 γρ. βούτυρο αγελάδας, λιωμένο, 3 φλιτζ. τσαγιού νερό, 4 φλιτζ. τσαγιού ζάχαρη, χυμός από 1 λεμόνι, 2-3 ξυλάκια κανέλας
Για τις δίπλες Άγκυρας –  Ελί κοουλού, βάζουμε το αλεύρι σε ένα μεγάλο μπολ ή στον κάδο του μίξερ με τον ειδικό αναδευτήρα για ζύμη, σχηματίζοντας μια λακκούβα στη μέση του αλευριού.Αδειάζουμε στη λακκούβα τα αυγά και ανακατεύοντας ρίχνουμε σιγά σιγά το χλιαρό νερό, έως ότου δημιουργηθεί μια ομοιόμορφη ζύμη, μαλακή.Εάν χρησιμοποιούμε το μίξερ, αφήνουμε να δουλέψει γύρω στα 3-5 λεπτά, έτσι ώστε η ζύμη μας να γίνει πιο ελαστική.Αν η ζύμη γίνει πολύ μαλακή και κολλάει στο χέρι ή αν γίνει πολύ σφιχτή, τότε ρίχνουμε αντίστοιχα λίγο ακόμα αλεύρι ή νερό.Σκεπάζουμε τη ζύμη και την αφήνουμε να ξεκουραστεί για περίπου 1 ώρα.Χωρίζουμε τη ζύμη σε 7 μικρές μπάλες και ανοίγουμε την καθεμία σε μικρά φύλλα, διαμ. περίπου 10 εκ.Βάζουμε το ένα φύλλο πάνω στο άλλο, βουτυρώνοντας καλά το καθένα ξεχωριστά, εκτός από το τελευταίο.Βάζουμε τα φύλλα στο ψυγείο, για να παγώσει το βούτυρο.Κατόπιν ανοίγουμε με έναν πλάστη τα στοιβαγμένα φύλλα όλα μαζί σε ένα μεγάλο φύλλο τετράγωνο 40 χ 40 εκ.Με ένα κοφτερό μαχαίρι κόβουμε το φύλλο ανά 4 εκ.οριζόντια και κάθετα, δημιουργώντας έτσι 100 τετράγωνα φυλλαράκια των 4 εκ.Ο σκοπός μας είναι σχηματίσουμε φουρφούρια, τους παιδικούς χάρτινους ανεμόμυλους.Χαράσσουμε λοιπόν κάθε φυλλαράκι, ξεκινώντας από τις γωνίες και καταλήγοντας λίγο πριν από το κέντρο του, ώστε να σχηματιστούν 4 τρίγωνα που ενώνονται στην κορυφή τους, δημιουργώντας έτσι τα φτερά του φουρφουριού.Διπλώνουμε μόνο τη μία γωνία κάθε τριγώνου και την κολλάμε στο κέντρο, σχηματίζοντας έτσι το φουρφούρι.Απλώνουμε τα φουρφούρια σε μια καθαρή πετσέτα και τα σκεπάζουμε με μια άλλη για να μη στεγνώσουν.Σε μια βαθιά κατσαρόλα βάζουμε όλα τα υλικά για το σιρόπι.Τα βάζουμε να πάρουν βράση και, όταν αρχίσει ο βρασμός, μετράμε 7-8 λεπτά πριν το αποσύρουμε από τη φωτιά.Σε μια μέτρια κατσαρόλα ζεσταίνουμε το λάδι σε μέτρια φωτιά.Ρίχνουμε τα φουρφούρια (σε δόσεις) και τα τηγανίζουμε για 2-3 λεπτά, μέχρι να ροδίσουν και από τις δύο πλευρές.Τα βγάζουμε με τρυπητή κουτάλα και τα ρίχνουμε κατευθείαν στο σιρόπι για 30 δευτερόλεπτα.Τα στραγγίζουμε με μια δεύτερη τρυπητή κουτάλα και τα βάζουμε σε πιατέλα.Οι δίπλες Άγκυρας –  Ελί κοουλού τρώγονται χλιαρές ή κρύες και διατηρούνται μερικές μέρες χωρίς να τα σκεπάσουμε, για να μη μαλακώσουν.
Αλεύρι (ζύμες)